text: En ældre herre kørte cirka 10 km i den forkerte side på E20 
  15 maj 2016 kl. 04.51
  Manden kørte på E20 fra Middelfart og helt frem til sammenfletningen med E45 ved Taulov i det forkerte spor. Her opdagede han sin fejl og vendte bilen.
  Manden der er årgang 1924, blev her standset af en patruljevogn, som andre trafikanter havde tilkaldt.
  Episoden skete ved midnatstid lørdag aften, så heldigvis var der ikke mange bilister på vejene, og der er ingen uheld eller skader sket med hverken den 91-årige eller andre bilister.
  Politiet kørte efterfølgende den ældre herre hjem til Middelfart.
  